เรื่องร้องเรียน: เก็บของล้นออกมา น่ากลัวหากเกิดไฟไหม้ บ้านนี้ไม่สามารถเข้าไปอยู่อาศัยได้ เก็บของเต็มพื้นที่ เจ้าของบ้านนอนอยู่หน้าบ้านตัวเองทุกคืน เคยแจ้งแล้ว เก็บดีขึ้นสักพัก ตอนนี้รกกว่าเดิม เหม็นมากเวลาเจ้าของอยู่ น้ำไม่อาบ อยู่แบบคนจรจัด ทั้งๆ ที่มีบ้านแต่เก็บของจนล้นจนเข้าไปนอนไม่ได้ อาการหนักขึ้นเรื่อยๆ
การดำเนินการของเจ้าหน้าที่: สำนักงานเขตธนบุรี ได้มอบหมายให้เจ้าหน้าที่ตรวจสอบสถานที่ดังกล่าวแล้ว พบชายวัย 76 ปี พักอาศัยอยู่เพียงลำพัง เก็บสะสมสิ่งของไว้เป็นจำนวนมาก เจ้าหน้าที่จึงได้ให้คำแนะนำให้ลดจำนวนและจัดเก็บสิ่งของให้เป็นระเบียบ เพื่อไม่ให้เกิดความเดือดร้อนต่อผู้อยู่อาศัยใกล้เคียง โดยเจ้าตัวรับทราบและยินดีปฏิบัติตามคำแนะนำของเจ้าหน้าที่ โดยขอระยะเวลาดำเนินการดังกล่าว 15 วัน  เมื่อครบกำหนดแล้วเจ้าหน้าที่ จักติดตามและแจ้งผลให้ทราบ อนึ่งจากการสังเกตเบื้องต้นของเจ้าหน้าที่ พบว่าชายดังกล่าว มีลักษณะอาการผิดปกติทางบุคลิกภาพ สื่อสารไม่ค่อยรู้เรื่อง สำนักงานเขตธนบุรี จึงประสานศูนย์บริการสาธารณสุข 27  เพื่อพิจารณาให้ความช่วยเหลือในส่วนที่เกี่ยวข้อง ทั้งนี้สำนักงานเขตธนบุรีจักยังคงให้เจ้าหน้าที่เฝ้าระวังเพื่อป้องกันความเดือดร้อนจากกรณีดังกล่าวอย่างต่อเนื่อง
ความเห็นของผู้แจ้ง: ขอบคุณเจ้าหน้าที่มาดูให้โดยเร็ว และอยากให้ช่วยประสานงานเจ้าหน้าที่สาธารณสุขมาดูแลจริงจัง น่าจะเป็นโรคชอบสะสมของ มีปัญหาทางสุขภาพจิต ทุกวันนี้เขานอนที่พื้นหน้าบ้านตอนกลางคืน ไม่สามารถเข้าไปอยู่อาศัยในบ้านได้เนื่องจากมีสิ่งของกีดขวางเต็มพื้นที่ เขามีเงิน ไม่ใช่ขาดแคลนเงิน ต้องขายของเก่า รถเบนซ์เขาที่จอดอยู่ในที่จอดรถด้านหลังตึกมาหลายปี ไม่ได้ใช้งาน จ่ายค่าเช่าเดือนละ 1500 แต่ก็เก็บของจนเต็มรถทั้งในรถและด้านท้าย สภาพเดียวกับบ้าน
พื้นที่: แขวงบางยี่เรือ เขตธนบุรี กรุงเทพมหานคร